Ten danke aan die ANC-regime wat geen instandhouding doen tydens sy bewind 'sit Suid-Afrika op 'n riool-tydbom' en die Vaalrivier ramp is "net die begin" | SAUK.co.za - Nuus.info
"Suid-Afrika sit op 'n tydbom wat stadig maar seker besig is om te ontplof," het Misaveni Ngobeni, direkteur van die departement van water en sanitasie en samewerkende regering en tradisionele sake in die nasionale tesourie, gister aan die Menseregtekommissie (MRK) gesê. Die rioolramp in die Vaalrivier is "net die begin".
Die MRK sit in Johannesburg oor die Vaalrivier se besoedeling.
Ngobeni sê die ineenstorting van die Emfuleni-munisipaliteit se rioolinfrastruktuur en die gevolglike besoedeling van die Vaalrivier is die eerste in sy soort in Suid-Afrika, maar nie die laaste nie.
Minstens die helfte van die rioolinfrastruktuur in die land is ook besig om ineen te stort omdat munisipaliteite nie hul plig nakom nie en die departement van water en sanitasie nie sy eie wette toepas en besoedelaars vervolg nie.
Hy sê munisipaliteite kry jaarliks genoeg geld om hul infrastruktuur in stand te hou, maar gebruik die geld om salarisse te betaal.
"Die ineenstorting van Emfuleni se rioolinfrastruktuur het niks met geld te doen nie. Dit is buitendien nie die tesourie se taak om vir besoedeling te betaal nie."
Volgens Ngobeni het hy verneem dit sal R5 miljard kos om die besoedelde Vaalrivier reg te stel, maar dat die tesourie nie die geld het nie.
Besoedeling van riool vroeër in die Vaalrivier.
Nico de Jager, burgemeesters-komiteelid vir omgewing, infrastruktuur en dienslewering.
Ngobeni het in sy uitgebreide voorlegging aan die MRK gesê dit is die departement se mandaat om toe te sien dat waterbronne nie besoedel word nie.
As die departement 'n besoedelaar vervolg, sal dit as afskrikmiddel vir ander dien, sê hy. Hy weet wel nie of dit al ooit gebeur het nie.
Volgens hom is daar groot fout in die departement, waar daar nie werklik meer kundigheid is nie.
Buitendien sit dié departement meestal sonder 'n direkteur-generaal.
"In dié stadium funksioneer die departement nie reg nie. Hy is sowel 'n speler as 'n skeidsregter. Hierdie selfregulering misluk," sê hy.
Ngobeni wys daarop dat baie departemente verantwoordelikheid moet aanvaar vir die besoedeling van die Vaalrivier, maar dat dit lyk asof hulle nie met mekaar praat nie.
"Hierdie besoedeling is nie 'n terloopse kwessie nie, dit is van nasionale belang."
Volgens hom is dit ook onaanvaarbaar dat Suid-Afrika "teen 'n geweldige koste" suiwer, skoon water van Lesotho aankoop en dat dit dan "in die besoedelde Vaalrivier-stelsel beland. Dit maak nie sin nie."
'n Dinkskrum van die tesourie, Rand Water en die Emfuleni-munisipaliteit word volgende week gehou om die pad vorentoe te bepaal, sê Ngobeni.
Slegte nuus vir verbruikers so voor die fees seisoen, Reserwebank erken SA onvermoë en verhoog rentekoers met o,25% – mense sal maar die gordels moet styf trek en nie onnodige skuld moet aangaan »